Աքլորականչի հետ՝ առավոտ կանուխ ժամը 5-6-ին արթնանում են Արեգնազ տատն ու Ալիկ պապը: Արեգնազը կթում է 3 կովերին ու ոչխարներին, որից հետո պատրաստում է սովորական և չեչիլ պանիր, մածուն, կարագ ու թթվասեր: Տներն է հավաքում և ճաշ պատրաստում, մինչ Ալիկն անասուններին ուղարկում է հանդ, զբաղվում տնտեսության գործերով և բոլոր գյուղացիների նման գնում խոտհարքի, որպեսզի ձմռանը կենդանիներն ուտելու բան ունենան: